CELEX: 62017CA0532
Language: hr
Date: 2018-07-04 00:00:00
Title: Predmet C-532/17: Presuda Suda (treće vijeće) od 4. srpnja 2018. (zahtjev za prethodnu odluku koji je uputio Landgericht Hamburg – Njemačka) – Wolfgang Wirth i dr. protiv Thomson Airways Ltd. (Zahtjev za prethodnu odluku — Promet — Uredba (EZ) br. 261/2004 — Članak 2. točka (b) — Područje primjene — Pojam „stvarni zračni prijevoznik” — Ugovor o zakupu zrakoplova s posadom („wet lease”))

27.8.2018   
            
            
               HR
            
            
               Službeni list Europske unije
            
            
               C 301/10
            
         
      Presuda Suda (treće vijeće) od 4. srpnja 2018. (zahtjev za prethodnu odluku koji je uputio Landgericht Hamburg – Njemačka) – Wolfgang Wirth i dr. protiv Thomson Airways Ltd.
      (Predmet C-532/17) (1)
      
      ((Zahtjev za prethodnu odluku - Promet - Uredba (EZ) br. 261/2004 - Članak 2. točka (b) - Područje primjene - Pojam „stvarni zračni prijevoznik” - Ugovor o zakupu zrakoplova s posadom („wet lease”)))
      (2018/C 301/12)
      Jezik postupka: njemački
      
         Sud koji je uputio zahtjev
      
      Landgericht Hamburg
      
         Stranke glavnog postupka
      
      
         Tužitelji: Wolfgang Wirth, Theodor Mülder, Ruth Mülder, Gisela Wirth
      
         Tuženik: Thomson Airways Ltd.
      
         Izreka
      
      Pojam „stvarni zračni prijevoznik” u smislu Uredbe (EZ) br. 261/2004 Europskog parlamenta i Vijeća od 11. veljače 2004. o utvrđivanju općih pravila odštete i pomoći putnicima u slučaju uskraćenog ukrcaja i otkazivanja ili dužeg kašnjenja leta u polasku te o stavljanju izvan snage Uredbe (EEZ) br. 295/91, i osobito njezina članka 2. točke (b), treba tumačiti na način da ne obuhvaća zračnog prijevoznika, poput onoga o kojemu je riječ u glavnom postupku, koji drugom zračnom prijevozniku daje u zakup zrakoplov i posadu u okviru ugovora o zakupu zrakoplova s posadom („wet lease”), ali ne preuzima operativnu odgovornost za letove, uključujući i slučaj kada se u potvrdi o rezervaciji mjesta na letu, koja je izdana putnicima, navodi da navedeni let izvodi taj prvonavedeni prijevoznik.
      
         (1)  SL C 402, 27. 11. 2017.